20. veebruaril 1918 maabusid Mandri-Eestis Virtsus Saksamaa Keisririigi väed. 23. veebruari hilisõhtul otsustasid VSDT(b)P Eestimaa Komitee ja Eestimaa Nõukogude Täitevkomitee evakueeruda Nõukogude Venemaale, kuigi veel eelmisel päeval oli rahvale teatatud, et «ainult üle praeguse valitsuse surnukehade võiks teine võim valitsema pääseda». [viide?]24. veebruaril 1918 enne Tallinna langemist Saksa vägede kätte lahkusid Eestimaa Nõukogude Täitevkomitee liikmed koos Balti laevastikuga läbi Soome Nõukogude Venemaale (Balti laevastiku Jääretk).